paragraph_text: Nakon tog incidenta, Tony kaže Ralphu Cifarettu da se riješi Jackieja Jr, kojeg u skrovištu ubija Vito Spatafore. Ubojstvo je kasnije prikazano kao narko-obračun, što je priča koju je Meadow prozrela, ali i prihvatila vjerojatno zbog odnosa s ostatkom obitelji. Međutim, nakon Jackiejeva ubojstva Meadow tone u depresiju i pomalo se odaje alkoholu, što se odražava na propaloj godini fakulteta.